Tor Halmrast

Tor Halmrast (født 26. april 1951 i Sarpsborg, død 18. juli 2022 i Oslo) var en norsk akustiker, komponist og musiker (gitar).Sarpsborg-komponist Halmrast er død - Sarpsborg Arbeiderblad 20. juli 2022
 Liv og virke
Han ble utdannet siv.ing. i akustikk fra NTNU (1974), og studerte gitar ved Universitetet i Oslo (1970–1972). Halmrast medvirket i Trondheim-storbandet Bodega Band og egne besetninger med blant annet John Pål Inderberg. Etter flytting til Oslo ledet han Tor Halmrast sekstett (1978–1980) med blant annet Sigurd Køhn saksofon og medvirket i sin bror Knut Halmrasts besetninger.

Med Tor Åge Bringsværd ga han ut musikkteatret Glassberget (Hot Club Records, 1985).  Dette ble gjenutgitt på P2 med Kringkastingsorkestret (1998), og mottok for dette Edvard-prisen i klassen «Tekst til musikk». I samarbeid med Torgeir Rebolledo Pedersen vant han Prix Italia for verket Alfa og Romeo (1988). Han skrev også prisbelønnet elektroakustisk musikk til åpningen av Norges paviljong til verdensutstillingen i Sevilla 1992 og skrev musikk til diverse litterære kabareter, opera for radio og verker for kor.Torgeir Rebolledo Pedersen: Tor Halmrast 1(951-2011) - Minneord  Aftenposten 5. august 2022

Han var festivalkomponist ved Festspillene i Nord-Norge (1991).

Halmrast har samarbeidet med jazzmusikere som Harald Bergersen, Knut Riisnæs og Søyr, og hatt flere oppdrag for NRK. Han var tilknyttet Statsbygg i 40 år fra 1978 og var ansvarlig for akustikk i deres bygg,Biografier  fra Norsk Musikkinformasjon og var førsteamanuensis ved Institutt for musikkvitenskap, Universitetet i Oslo.Hjemmesiden tor.halmrast.no

 Referanser 

Eksterne lenker


Kategori:Norske komponister
Kategori:Norske akustikere
Kategori:Norske sivilingeniører
Kategori:Norske jazzgitarister
Kategori:Førsteamanuenser ved Universitetet i Oslo
Kategori:Personer fra Sarpsborg kommune
Kategori:Fødsler i 1951